12.04.2021
Аԥсны Аҳәынҭқарра Ахада Аслан Бжьаниа Идҵала иаԥҵоуп иналукааша аҳәынҭқарратәи аполитикатәи усзуҩы, апартиа Аԥснытәи аобласттә комитет Актәи амаӡаныҟәгаҩ Борис Виктор-иԥа Адлеиба 90 шықәса ихыҵра иазку аусмҩаԥгатәқәа разыҟаҵареи рымҩаԥгареи рзы Аҳәынҭқарратә комиссиа.
Ахада Ихаҭыԥуаҩ Бадра Гәынба напхгара ззиуа Аҳәынҭқарратә комиссиа аилазаараҟны иҟоуп:
акультура аминистр Гәудиса Агрба, Борис Виктор-иԥа иԥа Асҭамыр Адлеиба, акультуреи аҭҵаарадырреи рызҵаарақәа рзы Ахада Иабжьгаҩ Ныгәзар Логәуа, Аԥснытәи АССР Аминистрцәа Рсовет ԥасатәи ахантәаҩы ихаҭыԥуаҩ Виачеслав Цыгәба, Ашәарҭадара Ахеилак Амаӡаныҟәгаҩ Сергеи Шамба, Аҟәа ақ. Администрациа ахада Беслан Ешба.